ming030890/wiki-yue-high-quality huggingface dataset:
Prémilhat

Prémilhat係法國嘅一個市鎮，位置喺阿列。
Prémontré

Prémontré係法國嘅一個市鎮，位置喺埃納。
Préneron

Préneron係法國嘅一個市鎮，位置喺奧斯坦尼大區嘅熱爾。
Préserville

Préserville係法國嘅一個市鎮，位置喺奧斯坦尼大區嘅上加龍。
Prévessin-Moëns

Prévessin-Moëns係法國嘅一個市鎮，位置喺安省。
香港歷史檔案大樓

香港歷史檔案大樓係香港政府檔案處管嘅博物館，喺觀塘翠屏道，1997年6月19號開張。
大樓喺1996年1月動工，1997年6月落成。樓高11層，實用面積約3200平方米。最低3層闢作對外服務，設施包括閱覽室、參考圖書館、訪客休息室、演講廳、展覽廳同售賣部。往上兩層，4樓同5樓，係辦公室，以及接收、鑒定同整理唔同載體檔案嘅工作地方。6樓同11樓係檔案保護同縮微膠片攝製嘅工作室、實驗室同文件消毒室。歷史檔案處安裝咗氮氣文件消毒系統，比起一般使用毒氣嘅消毒系統，更加符合職業安全同環境保護嘅要求。7至10樓係檔案庫，採取分隔密閉式設計，輔以溫濕調適設施，用來貯存紙檔案、縮微膠片、相片同電子檔案等各種載體嘅檔案。
所有閱覽室嘅窗都裝隔濾玻璃。大樓內嘅檔案庫建築採用無窗同厚牆嘅設計，以隔絕外來環境因素對檔案產生嘅不良影響。檔案大樓仲裝咗一套24小時持續運作嘅精密空氣調節與處理系統。呢套系統可以因應檔案庫內各種檔案嘅特殊貯存條件，維持一個穩定嘅溫度同相對濕度標準，並過濾超過95%嘅大氣塵埃粒子同其他污染物。
所有檔案庫都起咗耐火4個鐘嘅牆同大門。除咗煙霧同熱能感應器之外，每個檔案庫仲裝咗獨立嘅自動氣體噴灑器。呢套氣體滅火系統用無毒嘅七氟丙烷氣作為滅火嘅媒介。燈光照明系統以盡量減少紫外光影響檔案為原則去設計。所有閱覽室同大樓其他設施，亦有一套中央電腦系統24小時監察。
Х

Х（細階：х）係基里爾字母其中一隻字母，由希臘字母 Χ 演變過嚟。
Ч

Ч（細階：ч）係基里爾字母其中一隻字母。

字母嘅次序
喺俄文字母中排第25位，喺白俄羅斯文字母中排第26位，喺烏克蘭文、塞爾維亞文字母中排第28位，喺保加利亞文字母中排第24位，喺馬其頓文字母中排第29位。
Ф

Ф（細階：ф）係基里爾字母其中一隻字母，由希臘字母 Φ 演變過嚟。
Ш

Ш（細階：ш）係基里爾字母其中一隻字母，由腓尼基字母  演變過嚟。
У

У（細階：у）係基里爾字母其中一隻字母，由希臘字母 Υ 演變過嚟。
Ц

Ц（細階：ц）係基里爾字母其中一隻字母，由希伯來字母 צ 演變過嚟。
Щ

Щ（細階：щ）係基里爾字母其中一隻字母，由格拉哥里字母 ⱋ 演變過嚟。
С́

С́（細階：с́）係基里爾字母其中一隻字母，由基里爾字母 С 演變過嚟，用嚟寫黑山話。
СВТ-40步槍

СВТ-40步槍（俄文全名：Самозарядная винтовка Токарева, образец 1940 года，意思係「1940年版托卡理夫自動上彈步槍」）係蘇聯喺二戰期間研發嘅一種半自動步槍。
研發СВТ-40步槍嘅最初目的係取代一戰前俄軍用開嘅莫先－納岡步槍。但係由於СВТ-40係半自動步槍，內部結構複雜過舊式嘅單發步槍，需要更專業嘅維護保養，否則就會時常出故障，因此蘇聯陸軍對СВТ-40嘅評價好麻麻，反而普遍受過更高等教育嘅蘇聯海軍步兵對СВТ-40嘅評價就相當高。另一方面，同蘇聯交戰嘅德國士兵亦都好鍾意用返啲繳獲嘅СВТ-40步槍來對付蘇聯軍隊。後來德國方面重以СВТ-40步槍為藍本，設計徂佢等自己嘅半自動步槍——43式半自動步槍。
Т

Т（細階：т）係基里爾字母其中一隻字母，由希臘字母 Τ 演變過嚟。
龍圩

龍圩（圩係墟嘅簡筆，粵拼：lung4 heoi1；壯文：Lungzyih）係中國廣西梧州一區，面積981平方公里，人口30萬。
龍圖街

龍圖街（英文：Lung To Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
龍城街道

龍城街道 (深圳)：廣東深圳龍崗區嘅街道。
龍城街道 (惠州)：廣東惠州龍門縣嘅街道。
龍城街道 (昆明)：雲南昆明呈貢區嘅街道。
龍城街道 (南陽)：河南南陽淅川縣嘅街道。
龍城殲霸戰

《龍城殲霸戰》（High Noon）係套美國嘅西部電影電影，喺1952年上畫，片長85 分鐘。
龍埔站

龍埔站係新北捷運三鶯線嘅一個興建緊嘅車站。
Prayols

Prayols係法國嘅一個市鎮，位置喺阿列日。
Preludio

Preludio係香港歌手梁詠琪喺2020年5月推出嘅一張EP，由環球唱片發行。
梁詠琪喺呢隻碟定位自己做説書人，隻碟收錄咗4首故事歌曲，另外仲有六個音樂故事，同環球唱片旗下幾個歌手，包括涂毓麟、周殷廷、陳凱詠、文廸@ONE PROMISE、Kerryta@Dusty Bottle同埋趙浚承一齊演出。而呢六個故仔都係以廣播劇模式呈現，故仔角色均來自Gigi《平安夜》嘅動畫MV。
"PRELUDIO" 係西班牙語序幕嘅意思，梁詠琪亦喺自己社交網站形容，呢隻碟係佢人生嘅新一章。

歌曲及廣播劇
再見灰姑娘
平安夜
100層樓的家
平安夜 (打打氣版)
梁詠琪音樂說故事第一集  [電腦] (聲演涂毓麟)
梁詠琪音樂說故事第二集  [籃球架] (聲演周殷廷)
梁詠琪音樂說故事第三集  [小貓] (聲演陳凱詠)
梁詠琪音樂說故事第四集  [睡床] (聲演文廸@ONE PROMISE)
梁詠琪音樂說故事第五集  [紅心] (聲演Kerryta@Dusty Bottle)
梁詠琪音樂說故事第六集  [大屋] (聲演 趙俊承)
另外，呢隻碟亦推出咗Moving Version，收錄平安夜（打打氣版），同埋導盲犬電影 《小Q》兩首主題曲《無盡愛》，《 謝謝你走在我前面》。

專輯概念同埋製作過程
梁詠琪喺呢隻碟定位自己做説書人，希望同樂迷進入自己自己閱讀世界。梁詠琪喺接受香港01嘅訪問時候曾經表示。童話故仔隱藏著唔少人生大道理，所以呢隻碟其實係畀成人睇嘅童話書，希望這本書可以帶俾大家多一啲正能量同希望，將日常嘅煩惱都驅走，心靈得到平靜。
喺《100層樓的家》嘅MV，梁詠琪搵到劉偉恆做MV導演，仲有潘燦良做故事中嘅男主角，一齊飾演舞台劇，演繹由相處到生離死別，高低起落嘅故仔。
另外，喺六個故仔嘅錄音過程入面，六個新人都係第一次同梁詠琪合作，各人除咗表示愉快外，當日也提早到場同佢對稿。佢哋都話因為怕 NG 而成為錄音時間最長嘅一個，大家都各自不斷背稿，非常認真，令錄音室變成考試場。
Prendeignes

Prendeignes係法國嘅一個市鎮，位置喺奧斯坦尼大區嘅洛特。
Preignan

Preignan係法國嘅一個市鎮，位置喺奧斯坦尼大區嘅熱爾。
Preixan

Preixan係法國嘅一個市鎮，位置喺奧德。
Premeaux-Prissey

Premeaux-Prissey係法國嘅一個市鎮，位置喺黃金丘。
Prenois

Prenois係法國嘅一個市鎮，位置喺黃金丘。
Prayssac

Prayssac係法國嘅一個市鎮，位置喺奧斯坦尼大區嘅洛特。
丁岩礁

丁岩礁係黃海東部嘅一個暗礁，中華人民共和國同大韓民國都爭嗰度主權，而家由後者實際控制。附近重有一個暗礁蘇岩礁。
丁小芹

丁小芹（英語：T-ana，1979年10月17號—），台灣女歌手、演員、模特兒。

賣假貨遭判刑
2009年11月，丁小芹嘅服飾店塔堤安娜突然執笠並爆出財務糾紛，據傳因業績不如預期所致，但丁小芹透過經紀人表示，因為自己忙於演藝工作，先至將服飾店結業。
2018年4月新北地檢署起訴佢詐欺同違反《商標法》宣判，丁小芹一審判3年6月徒刑，唔可以易科罰金。法院認定佢喺拍賣平台販售正品服飾包包，但買家中標俾錢之後，唔係收到假貨就係乜都收唔到，明顯犯法。二審改判2年6月，不予緩刑。2020年10月，最高法院駁回上訴，丁小芹要坐監服刑。 2022年4月18號，出獄。
丁彥雪

丁彥雪（粵拼：ding1 jin6 syut3；簡化字：丁彦雪），係中國大陸填詞人。
丁少華

丁少華（粵拼：ding1 siu3 waa4；1987年9月2號—），係中國男歌手。2009年，佢喺江蘇衛視選騷節目《絕對唱響》攞亞軍。
丁屋

丁屋，香港屋宇一種，出自新界小型屋宇政策（英文：New Territories Small House Policy），專畀新界原居民嘅男丁，有權起嚟自住嘅屋，喺香港殖民地時期已經有。未有起屋，但有權起嘅，叫丁權。

史
丁屋並非英國租借新界一開始就有，亦非大清留落來嘅傳統權益。而係英國藉香港政府推出來嘅懷柔政策，介於六七暴動之後，香港前途談判之前。
二十世紀七十年代，香港政府大力收地，發展衛星城市（後稱新市鎮），新界原居民反對，同港府對抗，為冧掂呢班友，港府畀新界鄉下男性原居民特權，每人一生起一座三層高（上限27呎／8.22米高），每層面積唔超過700平方呎嘅丁屋，唔使畀地價。後來更發展到政府以地換地畀原居民起丁屋，同埋以「私人協約」方式用優惠價賣地畀原居民起丁屋，直至2018年郭卓堅向香港法院提請司法覆核，最終法院判決「以地換地」同「私人協約」並非「受《基本法》保障嘅傳統權益」，政府唔可以再咁批丁屋。
丁巳

丁巳係六十干支入面嘅第54個。

丁巳年
丁巳年係黃曆第54年，係蛇年嘅排序之一。
丁常旺

丁常旺（又叫李繼宗）係無綫電視劇集《戇夫成龍》同《阿旺新傳》入面一個角色，由郭晉安飾演。
一百三十八號元素

一百三十八號元素，尚未發現嘅化學元素，拉丁學名Untrioctium，符號Uto。元素週期表之中，排第八行，g區元素之一，原子序號138。
一百三十四號元素

一百三十四號元素，尚未發現嘅化學元素，拉丁學名Untriquadium，符號Utq。元素週期表之中，排第八行，g區元素之一，原子序號134。
一百二十七號元素

一百二十七號元素，尚未發現嘅化學元素，拉丁學名Unbiseptium，符號Ubs。元素週期表之中，排第八行，g區元素之一，原子序號127。預計穩定島之上，佢係最穩定一隻。

命名
嗰個元素嘅全名unbiseptium係運用系統命名法命名嘅佔位符，一直沿用到確認發現為止。鉲之後嘅超鈾元素全部係人工合成，佢最終一般以科學家或者有關實驗室命名。

合成
位於德國達姆施塔特嘅UNILAC加速器喺1978年試過一次合成Ubs，但未成功。研究人員用氙離子射向自然產生嘅鉭目標。

可以產生Z=127複核嘅目標、發射體組合
下表列出各種可以用來產生原子序為127嘅目標、發射體組合。
一百二十三號元素

一百二十三號元素，尚未發現嘅化學元素，拉丁學名Unbitrium，符號Ubt。元素週期表之中，排第八行，g區元素之一，原子序號123。
一百三十號元素

一百三十號元素，尚未發現嘅化學元素，拉丁學名Untrinilium，符號Utn。元素週期表之中，排第八行，g區元素之一，原子序號130。
一百二十一號元素

一百二十一號元素，尚未發現嘅化學元素，拉丁學名Unbiunium，符號Ubu，可能係一種金屬。元素週期表中排第八行，原子序號121。
一百三十九號元素

一百三十九號元素，尚未發現嘅化學元素，拉丁學名Untriennium，符號Ute。元素週期表之中，排第八行，原子序號139。
一百三十五號元素

一百三十五號元素，尚未發現嘅化學元素，拉丁學名Untripentium，符號Utp。元素週期表之中，排第八行，g區元素之一，原子序號135。
一百三十二號元素

一百三十二號元素，尚未發現嘅化學元素，拉丁學名Untribium，符號Utb。元素週期表之中，排第八行，g區元素之一，原子序號132。
一百三十六號元素

一百三十六號元素，尚未發現嘅化學元素，拉丁學名Untrihexium，符號Uth。元素週期表之中，排第八行，g區元素之一，原子序號136。
上元天官誕

上元天官誕（粵拼：	soeng6 jyun4 tin1 gun1 daan3），減筆寫做上元天官𧩙、上元天官旦，長名上元天官賜福聖誕，係上元天官，即係天官嘅寶誕。寶誕響正月十五。上元天官誕又叫上元節、或者上元，係道敎重要節日，亦係唐人重要節日。
呢一日亦係新年最後一日。夜晚嘅時間，叫元宵或者元宵節，唐人會食湯丸過節，亦通常有花燈會。
越南都跟番嶺南叫做上元節 （tết Thượng Nguyên 節上元）。
上加龍

上加龍（法文：Haute-Garonne）係法國奧斯坦尼其中一個省，編號31，首府圖魯茲。
上低音號

上低音號（Euphonium）係種管樂器，1840年代左右開始喺歐洲出現。
上何露威站

上何露威站（英文：Upper Holloway railway station）係倫敦地上鐵福音樹至巴京綫嘅一個鐵路站，位於北倫敦依士靈頓區（英文：London Borough of Islington），屬第 2 收費區。呢個站設有經拱門站（英文：Archway tube station）同地下鐵北綫嘅出站轉乘。

設計
呢個站設有 1 組側式月台，位於何露威路（英文：Holloway Road）下面。呢條路亦都係目前唯一一個橫跨路軌嘅方法。
Taussac-la-Billière

Taussac-la-Billière係法國嘅一個市鎮，位置喺奧斯坦尼大區嘅埃羅。
Tavera

Tavera係法國嘅一個市鎮，位置喺南歌斯嘉。
Tavern

Tavern係 14 世紀起源自歐洲嘅一種場所，畀啲人聚集同埋飲酒精飲品，仲會同啲客提供肉同芝士等嘅嘢食，最常會吸引啲旅行嘅人幫襯，似係現代酒吧同旅館嘅結合。
Taurignan-Vieux

Taurignan-Vieux係法國嘅一個市鎮，位置喺阿列日。
Taussac

Taussac係法國嘅一個市鎮，位置喺阿韋龍。
Tavaco

Tavaco係法國嘅一個市鎮，位置喺南歌斯嘉。
Tavel, Gard

Tavel, Gard係法國嘅一個市鎮，位置喺奧斯坦尼大區嘅加爾。
Taurize

Taurize係法國嘅一個市鎮，位置喺奧德。
Saint-Georges-de-Gréhaigne

Saint-Georges-de-Gréhaigne係法國嘅一個市鎮，位置喺布禮斯大區嘅伊勒-維萊訥。
Saint-Georges-d'Oléron

Saint-Georges-d'Oléron係法國嘅一個市鎮，位置喺濱海沙藍特。
Saint-Georges-d'Orques

Saint-Georges-d'Orques係法國嘅一個市鎮，位置喺奧斯坦尼大區嘅埃羅。
三相點

三相點係熱力學入面，對特定一種物質喺一個溫度同氣壓之下，可以固態、液態、氣態三種相態並存。當溫度或者氣壓低過三相點，就唔能夠存在液態。
三省六部

三省六部係中國古代嘅一個中央官制。三省係指中書省、門下省同尚書省，六部即係尚書省下屬嘅吏部、戶部、禮部、兵部、刑部同工部。每個部各管四司，總共係廿四司。
三省六部係由西漢開始長期發展形成嘅一個制度。其中尚書省喺東漢形成（當時叫尚書台），中書省同門下省就喺三國時期形成，佢嘅目的就係要分割同限制尚書省嘅權力。喺發展嘅過程中，佢嘅組織形式同權力都各有演變。
到咗隋朝，隋文帝綜合漢魏嘅官制創立咗三省六部制，主要掌管中央嘅政令同埋政策嘅制定、審核同貫徹執行，因為要避楊忠諱，將中書省個名做內史省。
唐朝基本上都係繼續用隋朝嘅制度，再加補充同發展，令到個中央集權體制更加完善，又因為要避李世民諱，將民部改叫做戶部。宋朝繼承唐制，但係三省六部嘅主要職權都已經轉移到其他機構，三省六部只係得個名。遼代設官同於宋制。
金代、元代、明代只設一省六部，金叫尚書省；元、明叫中書省。明1380年廢中書省，將中書省嘅權歸六部。自此，六部取代咗三省六部制。期間六部制基本沿襲未改，對於三省制，唔同時期嘅統治者作過一啲唔同嘅調整同補充。
三省六部制嘅特點在於分散丞相及同埋中央機構嘅權力，將相權「一分為三」，互相牽制；同時，又將尚書省權分六部，限制地方割據勢力嘅產生同發展，又推動部門牽制同埋機構運轉，以加強皇權。

三省
中書省（即隋朝嘅內史省）：長官係中書令（隋叫內史令），副長官係中書侍郎（隋稱內史侍郎），主要職官有中書舍人。就軍國大事、重要官員嘅任免等事項，替皇帝起草詔旨，起草嘅責主要由中書舍人負擔。係決策機構。
門下省：長官係侍中（隋叫納言），副長官係黃門侍郎（後改叫門下侍郎），主要職官有給事中。負責審核朝臣奏章，複審中書詔敕，有認為唔妥當嘅，可以駁回，叫「封駁」，駁正嘅權主要由給事中掌握。係審議機構。
尚書省：長官係尚書令，實際唔任命，副長官係左、右僕射。僕射之下有左右丞、左右司郎中、員外郎。尚書省設喺宮外，總領六部。中書、門下發出嘅制敕，皆由尚書省轉發到中央各部門同地方州縣，或根據制敕精神，制定政令，下達有關部門。中央寺、監、百司等機構下達諸州嘅政令，都必須由本省發遣。係執行機構。

六部
内文：六部
各部長官叫尚書（正三品），副官係侍郎．各司長官係郎中，副官係員外郎，分別負責貫徹各種政令，六部各下設四司，合共二十四司。
吏部：掌管全國官吏嘅任免、考核、升降、調動等事務。
戶部：掌管天下土地、戶籍、賦稅、財政收支等。
禮部：掌管國家典章法度、宮內紅白事、祭祀學校、科舉考試、接待外賓等事務。
兵部：掌管武將選用、軍隊訓練、兵籍、軍械、軍令等。
刑部：掌管法律、刑獄事務。
工部：掌管山澤、屯田、工匠、水利、交通、各項工程同埋貴族嘅生活用品等等。
三石琴乃

三石琴乃 （粵拼：saam1 sek6 kam4 naai5，1967年12月8號—）係日本嘅一個女藝人同埋配音員。
三磷酸腺苷

喺生物化學中，三磷酸腺苷（粵讀：saam¹ leon⁴ syun¹ sin³ gam¹，英文：Adenosine triphosphate, ATP）係一種核苷酸，作為細胞內能量傳遞嘅“分子通貨”，儲存同傳遞化學能。ATP喺核酸合成中亦具有重要作用。
三磷酸腺苷，亦稱作腺苷三磷酸、腺嘌呤核苷三磷酸。

化學性質
ATP由腺苷同三個磷酸基所組成，化學式C10H16N5O13P3，結構簡式C10H8N4O2NH2(OH)2(PO3H)3H，分子量507.184。三個磷酸基團從腺苷開始被編爲α、β同γ磷酸基。ATP嘅化學名稱爲5'-三磷酸-9-β-D-呋喃核糖基腺嘌呤，或者5'-三磷酸-9-β-D-呋喃核糖基-6-氨基嘌呤。

生物合成
喺細胞中ATP嘅摩爾濃度通常係1-10mM。
ATP可通過多種細胞途徑產生。最典型嘅如喺線粒體中通過氧化磷酸化由三磷酸腺苷合酶合成，或者喺植物嘅葉綠體中通過光合作用合成。ATP合成嘅主要能源爲葡萄糖同脂肪酸。每分子葡萄糖先喺細胞質基質中產生2分子丙酮酸同時產生2分子ATP，最終喺線粒體中通過三羧酸循環（或稱檸檬酸循環）產生最多36分子ATP。

三羧酸循環途徑
内文：三羧酸循環同氧化磷酸化
喺線粒體中，丙酮酸被氧化為乙醯輔酶A，經精確控制嘅“燃燒”會產生總和為兩個ATP分子嘅能量。
三羧酸循環（檸檬酸循環）冚唪唥反映嘅總和可表示為：
Acetyl-CoA + 3 NAD+ + FAD + GDP + Pi + 2 H2O → CoA-SH + 3 NADH + 3 H+ + FADH2 + GTP + 2 CO2

β-氧化
内文：β-氧化
脂肪酸亦可以由β-氧化分解為乙醯輔酶A。每個β-氧化嘅循環為乙酸長鏈脫去兩個碳原子並製造各一個NADH同FADH2分子，可以用於氧化磷酸化分解產生ATP。

無氧分解
内文：發酵
無氧分解或稱發酵係同糖酵解有啲相似嘅過程。呢個過程需要喺冇O2作為電子受體時產生能量。喺大部分真核生物體內，葡萄糖同時被作為能量儲存單位同電子供體。從葡萄糖分解為乳酸嘅方程式為：
C6H12O6 2CH3CH(OH)COOH + 2 ATP

ATP檢測
由於所有未死嘅生物（包括微生物）體內都含ATP，而且佢嘅含量幾乎都好穩定，所以喺環境中拎啲標本返嚟再量返嗰啲標本嘅ATP含量，就可以間接咁反映返環境中微生物嘅數量喇。喺餐飲業，食品製造及加工業（例如奶制品廠），醫療業等呢啲對微生物控制比較緊張嘅行業，ATP測量就提供咗一個非常便利嘅方案。
要量度ATP只需要幾分鐘就搞掂，相反，傳統嘅細菌培養測試話唔埋要成4日先做起，到時嗰啲受污染嘅產品已經流晒出市面喇。亦因為咁，ISO 22000食品安全管理系統嘅危害分析重要管制點（HACCP）都建議用呢隻即時知道嘅評估方法。

ATP循環
人體中ATP嘅總量只有大約0.1摩爾。人體每日嘅能量需要水解100-150摩爾嘅ATP即相當於50至75千克。呢意味住人一天將要分解掉相當於佢體重嘅ATP。所以每個ATP分子每日要被重複利用1000-1500次。ATP唔能被儲存，因為ATP喺合成後必須於短時間內被消耗。

其它三磷酸苷
活細胞中亦有其它嘅高能三磷酸鹽如三磷酸鳥苷。能量可以喺呢啲三磷酸鹽同ATP中由磷酸激酶催化反應之類嘅反應轉移：當磷酸鍵被水解嘅時候能量就會被釋放。呢種能量可以被多種酶、肌動蛋白同運輸蛋白用於細胞嘅活動。水解仲會生成自由嘅磷酸鹽同二磷酸腺苷。二磷酸腺苷又可以被進一步水解為另一個磷酸離子同一磷酸腺苷。ATP亦可以被直接水解為一磷酸腺苷同焦磷酸鹽，呢個反應喺水溶液中係高效嘅唔可逆反應。

ADP與GTP嘅反應
ADP + GTP  ATP + GDP
二磷酸腺苷 + 三磷酸鳥苷  三磷酸腺苷 + 二磷酸鳥苷
ATP可能會被作為納米技術同灌溉嘅能源。人工心臟起搏器可能受益於呢種技術而唔再需要電池提供動力。
三神山

三神山係東海之上，傳有三島，舊時視島爲山，呢三山係蓬萊、方丈同瀛洲。傳說見諸≪山海經≫同≪封禪書≫。其時海上時有幻象，方士就加鹽加醋，講到係仙境，有長生不老藥等等。齊威王、燕昭王同秦始皇，都派過人搵過。≪史記≫秦始皇本紀有寫「齊人徐市等上書，言海中有三神山，名曰蓬萊、方丈、瀛洲，僊人居之。」
三監

三監又叫三恪，係周武王姬發東征滅商之後，封紂王個仔子彔響商都朝歌。而姬發派佢三個細佬，監視子彔同商民。管叔姬鮮響東面嘅衞國監視，蔡叔姬度響南面嘅鄘國監視；霍叔姬處響北面嘅邶國監視。
姬發死咗之後，呢三個細佬因為唔妥周公同召公響成王身邊把持朝政；即刻聯同子彔同商民反叛，史稱三監之亂。
三祝街

三祝街（英文：Sam Chuk Street），係香港九龍新蒲崗嘅一條馬路，由景福街開始，去到雙喜街。
Lux, Haute-Garonne

Lux, Haute-Garonne係法國嘅一個市鎮，位置喺奧斯坦尼大區嘅上加龍。
Luxé

Luxé係法國嘅一個市鎮，位置喺沙藍特。
Lussant

Lussant係法國嘅一個市鎮，位置喺濱海沙藍特。
Lux

Lux（中文：力士）係聯合利華公司屬下嘅一個品牌，風格化稱為LUX。
Lussas

Lussas係法國嘅一個市鎮，位置喺阿爾代什。
Luxiol

Luxiol係法國嘅一個市鎮，位置喺杜。
Tonnay-Boutonne

Tonnay-Boutonne係法國嘅一個市鎮，位置喺濱海沙藍特。
Tony Renis

Tony Renis（1938年5月13號—）喺舞台上又叫Elio Cesari，係意大利歌手、作曲家、音樂製作人、電影演員。
Tor

Tor係一隻處理匿名通訊嘅自由軟件，2002年推出。呢隻軟件畀唔少中國大陸網民用嚟突破防火長城。
Tonnay-Charente

Tonnay-Charente係法國嘅一個市鎮，位置喺濱海沙藍特。
Tonquédec

Tonquédec係法國嘅一個市鎮，位置喺阿摩爾濱海。
上磯郡

上磯郡係日本北海道渡島支廳嘅一個自治郡，轄下有2町。
木古內町
知內町
上皮細胞癌

上皮細胞癌係上皮細胞組織生癌嘅病，係大多數癌病嘅起源。
上皮組織

上皮組織係動物四種基本組織其中一種，其他三種係結締組織、肌肉組織同神經組織。
上盤松站

上盤松站係釜山地鐵4號線沿線嘅一個架空車站，喺韓國釜山廣域市海雲臺區盤松洞（韓文：반송동 (부산)）。呢個站嘅原名係東釜山大學站，「上盤松」係副站名；2020年東釜山大學俾韓國教育部勒令關閉咗之後，就改咗做而家嘅站名。

車站結構
站體係1面2線島式月台既架空車站，等車月台有月台幕門，並有4個出口。

史
2011年3月30號：落成啟用。
上盧皮亞河

上盧皮亞河係俄羅斯一條河，屬維切格達河嘅左支流，由阿爾漢格爾斯克州負責管轄，河道全長175公里，流域面積1,520平方公里，河水主要嚟雨水同埋融雪。
上碗窰樊仙宮

上碗窰樊仙宮，又叫樊仙廟，係喺香港新界大埔上碗窰村，供奉嗰位樊仙係陶瓷業嘅行業神，漸漸演變成為地區嘅保護神，係香港法定古蹟嚟嘅。樊仙宮係由碗窰鄉十條村共同管理，係碗窰鄉公所嘅辦公地點同埋鄉民日常議事嘅地方。樊仙宮旁邊以碗窰村小學改建而成嘅碗窰博物館展示喺遺址發掘出來嘅陶器。

歷史
正廳懸掛嘅乾隆庚戍年木牌匾
碗窰村係由姓文同姓謝嘅人喺大明聯手開闢，康熙年間復界，謝氏唔願返港而由文氏獨佔。喺康熙十三年（1674年），南遷嘅客家馬氏族人就向原居嘅文氏買入碗窰村嘅窰場來經營，後來業務漸入佳境，規模逐漸擴大，馬氏十六世祖馬彩淵特登從廣東長樂（今梅州市五華縣）祖地恭請樊仙嚟碗窰坐鎮，樊仙係當地特有嘅行業神信仰，重起廟來供奉。
據考證，樊仙宮係乾隆年間（1736年至1795年）起嘅，但係起廟前樊仙信仰就已經傳入咗，初時係方便生產者禮拜喺窰口附近嘅土壇，之後就發展為磚壇。樊仙宮起咗之後作過多次重修，包括同治七年戊辰（1868年）同光緒二十三年丁酉（1897年），直至到民國十四年乙丑（1925年）樊仙宮再重修，楝咗塊可供研究大埔區珍貴經濟歷史嘅酒樓（茶樓、茶寮）、酒廠、押店、魚欄等舖戶善信芳名嘅碑文記載。之後分別喺 1964年、1976年同埋 2000年重修過。
雖然樊仙宮係陶瓷業行業嘅神廟，但喺 1930年停窰之後，村民轉為務農，但仍然奉樊仙祈求風調雨順，成為咗地區嘅保護神。1949年成立嘅「碗窰公立學校」就起喺樊仙宮側邊，於擴展時喺宮內範圍設校長室、小賣部同埋教職員工廚房等。1964年樊仙宮喺二戰後首次重修，喺正門屋檐下繪畫咗兩幅壁畫，一幅係大埔王肇枝中學，一幅係碗窰後山嘅燕岩，即係表明由王肇枝中學至燕岩都係樊仙宮護佑嘅地方。1970年代中一場嚴重嘅大火，燒毀咗樊仙宮好多歷史遺蹟，大門上面嘅書法同繪畫喺1976年整修嗰時重新上漆。
由於樊仙宮係香港境內唯一供奉樊仙嘅廟宇，見證咗陶瓷業喺香港嘅盛衰，因此喺1999年12月30號，列為法定古蹟。
新髹嘅簷下畫可見王肇枝中學
另一幅係後山嘅燕岩
光緒丁酉年重修紀念碑石
大門門神
上盧華爾

上盧華爾（法文：Haute-Loire）係法國奧文尼-隆河-阿爾卑斯其中一個省，編號43，首府勒皮。
Raissac-sur-Lampy

Raissac-sur-Lampy係法國嘅一個市鎮，位置喺奧德。
Ramasse

Ramasse係法國嘅一個市鎮，位置喺安省。
Rampieux

Rampieux係法國嘅一個市鎮，位置喺多多涅。
Raix

Raix係法國嘅一個市鎮，位置喺沙藍特。
Rampoux

Rampoux係法國嘅一個市鎮，位置喺奧斯坦尼大區嘅洛特。
Ramonville-Saint-Agne

Ramonville-Saint-Agne係法國嘅一個市鎮，位置喺奧斯坦尼大區嘅上加龍。
Ramouzens

Ramouzens係法國嘅一個市鎮，位置喺奧斯坦尼大區嘅熱爾。
Ramerupt

Ramerupt係法國嘅一個市鎮，位置喺奧布。
Ramicourt

Ramicourt係法國嘅一個市鎮，位置喺埃納。
中山開帆

中山開帆（1993年1月11號—）係日本足球員，打守門員位置，效力北九州向日葵。
中山路 (廣州)

中山路 (廣州荔灣至廣州天河)：喺荔灣區嘅珠江橋腳一直去到中山一立交嗰邊。
中山路 (廣州增城)：喺增城區。
中山雅史

中山雅史（1967年9月23號—）係日本足球員，司職前鋒。
中山路

中山路係中華人民共和國同埋中華民國入面，成日都見到嘅其中一條馬路。而呢條路名係為咗紀念中華民國嘅國父孫中山先至改咗噉嘅名。喺第二次世界大戰之後，好多城市同埋鄉村入面都陸續將原嚟有或者係新起嘅、或者係重新整過、或者係改過嘅重要道路入面，都係唔少得改「中山路」呢條路名喇。

成個中國入面嘅中山路之最
如估喺成個中國嚟講（包括埋港澳臺）嘅中山路嘅幾個最：
最東邊嘅中山路：黑龍江省佳木斯市
最南邊嘅中山路：海南省陵水黎族自治縣
最西邊嘅中山路：新疆維吾爾族自治區烏魯木齊市
最北邊嘅中山路：黑龍江省齊齊哈爾市
最早嘅中山路：江蘇省南京市（1927年）。

個名點嚟
1925年孫中山死咗，為紀念呢位革命嘅領袖，廣州國民革命政府發出通知，要喺成個中國入面整緊嘅路同埋公園、學校都係攞「孫中山」呢個名嚟改名。結果就係咁，「中山路」就開始出現咗。由於嗰陣時嘅北伐戰爭重未打響第一槍啫，加上廣州政府入面所控制嘅區域都有範圍限制，而最早嘅「中山路」最多集中喺廣東同埋海南島呢兩個地方。而北伐戰爭打完嗰陣，全國各地先至開始猛咁整「中山路」。而成個中國入面嘅「中山路」大多數都係喺1927——1929年呢幾年先至出咗嚟。而呢條路嘅出現時間方面，除咗南京同埋上海嘅中山路係喺1927年嘅南京國民政府成立之後先至整咗出嚟嘅，而廣東省中山市嘅中山路係喺20世紀80年代嗰陣搞嘅，凈低嘅城市入面嘅中山路，都係改咗原嚟條路嘅名嚟搞出呢筍嘢。喺臺灣入面，就係因為中華民國初期嗰陣時嘅政治形勢先至將大部份嘅路名改咗名叫「中山路」，而且呢啲路都係屬於主幹道嚟嘅。

中華人民共和國
喺中國大陸入面，大部分嘅中山路都係喺城市交通入面都係做緊主幹道，好多條路都係喺中華民國統治大陸嗰陣（1912年——1949年）就改咗名到依家重一直用緊。

中華民國
如估去到臺灣入面求其事但一個城市，如估發現有條路嘅名係中山路或者係中正路嘅地方，就可以話呢個地方以前係好熱鬧嘅。加上喺臺灣，大部份嘅中山路都係分佈響火車站嘅附近。但係由於改過「中山路」呢個名嘅街道太多喇，搞到啲人都好容易搞错。而呢度凈係寫咗一部份：

臺北市
中山北路 (臺北)，俾日本霸咗嗰陣時嗌「敕使街道」。
中山南路 (臺北)，俾日本霸咗嗰陣時嗌「三線路」。

臺南市
中山北路 (臺南)，俾日本霸咗嗰陣時嗌「大正通」。

高雄市
中山路 (高雄)：俾日本霸咗嗰陣時嗌「昭和通」。
旗山老街：以前嗌過「中山路」呢隻名，俾日本霸咗嗰陣時嗌「本通」。
中山雄登

中山雄登（1991年4月11號—）係日本足球員，司職中場，效力熊本羅亞素。
中山陵

中山陵係中華民國國父孫中山嘅的陵墓，喺江蘇南京東郊紫金山南面山頭，東面係靈谷寺、西面係明孝陵。
中山雄太

中山雄太（1997年2月16號—）係日本足球員，司職後衞，效力柏太陽神。
中山雄希

中山雄希（1994年10月16號—）係日本足球員，司職前鋒，效力橫濱FC。
三垣

三垣（Three enclosures；垣讀媛）係將北面星空分成三部份，將天球北極為中心，將天空睇成三個城，有垣，即係城牆圍住，所以叫三垣。佢哋有南便有黃道同白道嘅廿八宿圍住。恆星都組成嘅星官，歸喺三垣廿八宿之下。
三垣分別係上垣太微垣、中垣紫微垣同下垣天市垣。紫微喺北極，係天嘅宮殿，喺中心位置，佢前便嘅太微，係庭園，另一邊係嘅天市，係個街市。太微同天市，落喺黃道偏南嘅一帶。
三垣之名後起，大宋時都唔叫垣，而叫宮。如步天歌唱，「中元北極紫微宮」，「中元北極紫微宮」，「下元一宮名天市」。步天歌出自大唐，三宮亦成於此時。再早為史記天官書五官之說。
五宮或出自五宮。

結構
三垣東同西都有自己嘅左垣同右垣，就好似左右兩埲牆咁。兩垣之間唔係相連，所以有南北兩道城門。

史
暫時最早知有三垣呢個概念，係隋丹子元作咗首詩《步天歌》，之後唐學者王希明有《丹元子步天歌》，將全天分成三十一個區 ，即係三垣二十八宿 。
三城記

《三城記》（英文：A Tale of Three Cities），係套2015年上畫嘅中港合拍電影，由張婉婷執導，劉青雲、湯唯、秦海璐、井柏然、黃覺、金燕玲主演。
故仔用1930年代尾做背景，橫跨安徽蕪湖、上海、香港三座城市，以成龍父母嘅真人真事改編。
三國連太郎

三國連太郎，係日本嘅一個男藝人同埋演員。
三坑車站

三坑車站位於台灣基隆市仁愛區，係臺灣鐵路管理局縱貫線嘅鐵路站。
三圍

三圍係胸圍（上圍）、腰圍同臀圍（下圍）合稱，絕大多數用喺女人身上，主要用嚟做衫嘅尺碼，亦係模特兒界入面一個重要嘅參考數字。
三騎士傳奇

三騎士傳奇（英語：Legend of the three caballeros）係一套2018年由迪士尼公司以1944年嘅動畫電影《西班牙三紳士》為原型所製作嘅原創動畫。
三階段定律

三階段定律（法文：loi des trois états）係法國哲學家孔德喺《實證哲學教程》之中提到嘅概念，認為社會整體來講嘅發展經歷三個階段：神學階段（l'état théologique）、形上學階段（l'état métaphysique）、實證階段（l'état scientifique）。
歷史學家威廉為偉（William Whewell）咁樣寫：「孔德先生對科學進步嘅安排 - 由形而上到實證，係事實上違反歷史，同好哲學原則相違背。」科學史學家  H. Floris Cohen 令到現代人注意到對實證主義基礎嘅第一次辯論。相反，進化論作者 達爾文喺佢本筆記度咁樣寫: 「孔德神學科學階段嘅睇法好正。」
三面形醫

《三面形醫》（英文：Hidden Faces），係香港電視網絡拍嘅電視劇，由林文龍、姜大衛、艾威、楊淇、陳宇琛、何思諺、姜麗文、劉玉翠、姜文杰、陳莉敏、林熹瞳、吳日言、陳霽平、姜皓文領銜主演，喺2012年9月開拍。

故事大綱
人，天生都好貪靚。好多人會化妝、美容、甚至係整容。不過冇幾多人，能夠正視鏡，坦然自在噉剖開表面嘅華麗皮囊，暴露自己最赤裸最潛藏嘅一面。所以，醫生從來都只係能夠醫「身」，難醫「心」。呢套劇以整形醫生加盟連鎖醫療集團作為引子，批判而家世代主流嘅價值觀，啟發大眾反思「靚」嘅定義同自我價值。
三頭肌

三頭肌係手臂後面三嚿肌肉，連接肩胛骨、肱骨同尺骨，透過收縮同放鬆令手臂彎曲同伸直。
三隻豬仔

插畫：三隻豬仔三兄弟，要去自立搵地方住。
《三隻豬仔》（粵拼：saam1 zek3 zyu1 zai2；英文：The Three Little Pigs），又或者叫《三隻小豬》，係一個源自 19 世紀英倫嘅寓言故事。個故仔講三隻豬仔分別用唔同嘅物料起屋，當中大哥同二哥懶，貪方便用草同木棍等易整嘅物料起屋，而最後嗰隻細佬豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間。於是成個故仔嘅寓意就係想教訓人唔好偷懶。

情節
插畫：勤力嘅豬三弟用硬淨嘅磚頭嚟起自己嗰間屋。
插畫：大野狼跌落一煲滾水裡邊，豬仔煮咗佢嚟食。
《三隻豬仔》段情節係以下噉嘅。
好耐好耐以前有一隻豬乸。佢育有三個仔。有一日，佢見三個仔大個，就叫三兄弟離開阿媽屋企去搵地方自己住。
豬大哥好懶散。佢唔鍾意辛苦，就用好輕便嘅禾桿草起咗間屋。豬二哥稍為勤力少少，用木棍起咗間屋。起完屋，豬大哥同豬二哥然後就花咗全日嘅時間嚟唱歌跳舞。不過豬三弟就同佢嗰兩個阿哥好唔同，豬三弟係一隻好勤力嘅豬仔，花費全日嘅時間用磚頭起，建造咗一間好硬淨嘅屋，佢間屋仲有座好靚嘅壁爐同煙通。
過咗冇幾耐，大野狼嚟到。大野狼聞到豬仔陣除就流晒口水，想食咗三隻豬仔落肚。大野狼首先去豬大哥屋企敲門：
豬仔！豬仔！畀我入嚟！畀我入嚟！
豬大哥見到門外嘅係大野狼，就閂埋道門。大野狼不為所動，就吸咗一大啖氣，再「呼」一聲吹，吹冧咗豬大哥間草屋。豬大哥嚇到有咁快得咁快逃走，走咗去豬二哥屋企度。
大野狼一路追，唔使幾耐就搵到豬二哥間木屋。佢上前去敲門：
豬仔！豬仔！畀我入嚟！畀我入嚟！
豬大哥同豬二哥見到門外嘅係大野狼，就閂實道門。大野狼跟住又吸一大啖氣，再「呼」一聲吹，豬二哥嘅木屋抵受唔住強風冧咗。貪心嘅大野狼撲上去，想一吓過捉晒兩隻豬仔，但兩隻豬仔走得甩，仲一路搏命跑，跑到去三弟間屋度。大野狼跑咗咁耐，更加覺餓，更加想食豬肉，就上前去敲門：
豬仔！豬仔！畀我入嚟！畀我入嚟！
三隻豬仔見到門外邊嘅係大野狼，就將道門閂到冚一冚。滿心興奮、諗住有豬肉食嘅大野狼就吸一大啖氣，再「呼」一聲用力吹。點知豬三弟間磚屋好穩陣，無論大野狼吹出嚟嘅風幾咁勁，間屋依然頂得順。大野狼唔肯放棄，就繼續吹，吹到冇晒氣先至停低。
大野狼死心不息，就爬上磚屋嘅煙通，想由煙通向下爬入屋。三隻豬仔見到，就即刻喺壁爐嗰度生火，仲喺火上面擺咗一大煲水。大野狼落到咁上下，豬仔就打開煲蓋，大野狼就唔小心跌咗入去一煲滾水裡邊。到咗最後，三隻豬仔就將大野狼煮咗嚟食。
從此之後，三隻豬仔幸福快樂噉生活落去。

語文
《三隻豬仔》原版個故仔係用 19 世紀嘅英文講同寫嘅，當中豬仔同大野狼之間嗰段對話畀好多人覺得幾得意，段嘢做到押韻（in 嘅 IPA 係 [in]；chin 嘅 IPA 係 [chin]）。
"Little pig, little pig, let me come in.""No, not by the hair on my chinny chin chin.""Then I'll huff, and I'll puff, and I'll blow your house in."
段嘢嘅字面意譯：
「豬仔，豬仔，畀我入嚟啦。」「唔得，以我嗰個大一大嘅下巴發誓，唔得。」「噉我就大力吹，細力吹，我會吹冧你間屋。」
三項鐵人

三項鐵人（英文：triathlon），又叫三項全能，係由三項運動組成嘅比賽，現代比賽通常係由游水、踩單車、跑步三個項目順序組成，運動員需要要一氣呵成連續完成三個運動項目，轉換項目嗰陣換衫同換鞋嘅時間亦計算喺比賽時間之內。所以如果運動員只係擅長其中一項，並唔代表比賽會佔有優勢。運動員喺進行比賽之前，需要有適當嘅訓練方式去鍛煉體能同耐力，以確保每個階段都能夠順利完成。
三項全能喺中文世界裏面更廣泛咁稱之為「三項鐵人」。但實際上，「三項鐵人」嘅英文名（Ironman Triathlon）係「世界鐵人公司」（WTC）嘅註冊商標，只係用喺WTC舉辦嘅三項全能賽事，而且具有特定嘅賽程，可以當做三項全能嘅一種。「世界鐵人公司」嘅三項鐵人運動賽事具有好高嘅影響力同埋知名度，令「三項鐵人」成為「三項全能」嘅代名詞。
三頭地鼠

三頭地鼠係日本電視遊戲寵物小精靈系列入面嘅其中一隻小精靈，編號051。佢係由地鼠進化成嘅。
三隻盲老鼠

三隻盲老鼠（英文：The Three Blind Mice）係一首英文童謠。
三鞭急

三鞭急（英文champagne cup）係酒水一種，用三鞭開梳打、白糖、黃瓜片打成。
鹽埕區

鹽埕區（粵拼：jim4 cing4 keoi1）係台灣高雄市嘅一個市轄區。
鹽城南洋國際機場

鹽城南洋國際機場（粵拼：jim4 sing4 naam4 joeng4 gwok3 zai3 gei1 coeng4）係喺中華人民共和國江蘇鹽城亭湖區嘅一個機場。
鹽味拉麪

鹽味拉麪（日文：塩ラーメン），係日本拉麪嘅其中一隻口味，主要用到鹽去調味。
鹼熔

鹼熔係指礦物嘅有機化合物同鹼共熔嘅反應，係一種化工單元過程。用鹼中嘅元素取代化合物或礦物中嘅元素。一般喺鹼熔中使用嘅鹼係比較容易得到嘅氫氧化鈉、氫氧化鉀或碳酸鈉等。
例如苯磺酸同氫氧化鈉共熔，鹼嘅羥基取代磺基，產生苯酚鈉。鎢礦同碳酸鈉共熔，產生可溶性嘅鎢酸鈉，再經提煉獲得金屬鎢。
鹼粉

鹼粉，學名碳酸鈉，有時又叫梳打，係鈉嘅碳酸鹽，形態通常係白色粉狀，呈弱鹼性，可以清潔油跡。化學式係Na2CO3。

點整
加二氧化碳入哥士的（氫氧化鈉）入面，就會整到碳酸鈉。

反應
渠係一種鹼，所以可以同酸反應，出鈉鹽、二氧化碳同水。例如碳酸鈉同鹽酸產生氯化鈉、二氧化碳同水三樣嘢。
仲有，渠可以同氫氧化鈣反應，發生雙取代反應，產生氫氧化鈉同碳酸鈣。工業上可以用渠去整氫氧化鈉。
Na2CO3 + Ca(OH)2 → 2 NaOH + CaCO3
如果喺碳酸鈉水溶液入面加好多二氧化碳，渠會變成梳打粉（碳酸氫鈉）。
Na2CO3 + CO2 + H2O → 2NaHCO3
鹼金屬

鹼金屬係元素週期表嘅第一組，即係最外邊嘅電子殼只有一粒電子，全部都係金屬。
由於最外邊嘅電子殼只有一粒電子，呢粒電子好唔穩定，容易甩出去，做成正離子。所以鹼金屬係最容易發生化學反應嘅組別。因為咁，鹼金屬放響水度會有激嘅反應，會好快取代水分子裏面，其中一粒氫原子，令到水變成鹼性，所以叫佢做鹼金屬。
鈉。放響油裏面
鹽

喺化學，根據最常見定義，鹽（英文：Salt）係可以由酸加鹼中和而成嘅離子化合物。所有鹽都屬於離子化合物，但係唔係所有離子化合物都係鹽。不過，根據IUPAC，鹽同離子化合物係同一樣嘢，唔一定係可以由酸加鹼中和而成。鹽常見嘅例子有氯化鈉，而唔係可以由酸加鹼中和而成嘅離子化合物嘅例子有氫氧化鈉。

分類
呢節要加長。
鹽分類法有多種，例如鹽分為工業用鹽同食鹽；又或者分為生物鹽同化學鹽；有機鹽同無機鹽咁。

溶解性
鈉、鉀、銨鹽一般易溶喺水，通常硝酸鹽同碳酸氫鹽都易溶。如果係鹵化物嘅話，咁樣銀、鉛唔溶。如果係硫酸鹽嘅話，咁鋇、鉛唔溶，而硫酸鈣少少溶。除咗以上易溶嘅陽離子之外，一般嘅碳酸鹽都唔溶。

顔色
其實鹽有咩顔色係取決於渠入面嘅離子。例如：
紅：鐵氰化鉀
粉紅：硝酸錳
橙：重鉻酸鉀
黃：鉻酸鉀
綠：氯化鎳、氯化亞鐵、二水合氯化銅
藍：硫酸銅、硝酸銅
紫：高錳酸鉀
無色（粉末係白色）：氯化鈉、氯化鉀、硫酸鎂
Saint-Léger-Dubosq

Saint-Léger-Dubosq係法國嘅一個市鎮，位置喺卡爾華多斯。
Saint-Léger-des-Aubées

Saint-Léger-des-Aubées係法國嘅一個市鎮，位置喺中央-盧華爾山谷嘅厄爾-盧華。
Saint-Lupien

Saint-Lupien係法國嘅一個市鎮，位置喺奧布。
Saint-Léger-Triey

Saint-Léger-Triey係法國嘅一個市鎮，位置喺黃金丘。
Saint-Lys

Saint-Lys係法國嘅一個市鎮，位置喺奧斯坦尼大區嘅上加龍。
Saint-Lyé

Saint-Lyé係法國嘅一個市鎮，位置喺奧布。
丁丑

丁丑係六十干支入面嘅第14個。

丁丑年
丁丑年係黃曆第14年，係牛年嘅排序之一。
丁主惠

丁主惠（英文：Camy Ting Chu Wai，1958年7月7號—）係前香港影視女演員，前無綫電視同埋香港電視網絡合約女藝員。1989年曾經同監製李添勝拍拖兩個月。

簡歷
1980年代，丁主惠係一名田徑運動員，早期成日參加全港田徑比賽。1983年，因為喺香港舉辦嘅港澳馬拉松入面跑完全場20公里，而刊登喺《華僑日報》。
1984年離開運動界，同年9月加入無綫電視，早期成日演出醜角、二奶角色，2005年之後喺電視劇嘅戲份先至慢慢加重，係監製梁材遠嘅御用演員。
2012年約滿無綫電視之後轉投香港電視網絡。同年接拍旗下電視劇《我阿媽係黑玫瑰》。拍攝推撞鏡頭期間拉傷後背肌肉要戴頸箍，而家已經好返嗮。但係由於係香港電視嘅安全疏忽搞到丁主惠打算離巢，最終喺2014年1月重返無綫電視，回巢後首部電視劇係《再戰明天》。2018年4月中同無綫電視結束合約。
丁主惠係2018年度香港小姐季軍丁子田嘅姑媽。
丁亥

丁亥係六十干支入面嘅第24個。

丁亥年
丁亥年係黃曆第24年，係豬年嘅排序之一。
丁佩

丁佩1976年同香港電影人向華強結婚，生咗個女向均羚，1980年離婚。
Parzac

Parzac係法國嘅一個市鎮，位置喺沙藍特。
Pas de quatre

四人舞（pas de quatre）係指一場芭蕾舞表演當中由四個舞蹈員合力跳嘅舞段。
Pas de trois

三人舞（pas de trois；[pɑ də tʁwɑ]）係指一場芭蕾舞表演當中由三個舞蹈員合力跳嘅舞段。
Pasek and Paul

Benj Pasek同Justin Paul，佢哋一齊以藝名Pasek and Paul出名，係美國詞曲二人組合，佢哋為音樂劇、電影同電視嘅歌作曲。

得獎同提名
†: Pasek and Paul係歷史上最細就攞到Jonathan Larson Grant獎嘅得獎者。
Pasques

Pasques係法國嘅一個市鎮，位置喺黃金丘。
Pasly

Pasly係法國嘅一個市鎮，位置喺埃納。
黃蕭養

黃蕭養 （ 粵拼：wong4 siu1 joeng5，？—1450年），原名黃懋松 ， 廣州府南海縣衝鶴堡潘村人（而家嘅順德勒流鎮）， 明朝 正統年間廣東嘅民眾起義主要領袖，後尾俾官兵鎮壓而戰死。 明廷喺鎮壓咗黃後為咗強化管治，而改組咗南海縣同新會縣嘅部分地域，創建咗順德縣 。

出身背景
黃蕭養嘅出身係佃農 ，成年嘅時候喺一次田地糾紛入邊唔覺意傷咗人，就俾官差拉咗，後遇正咗大赦而放返出嚟，但黃嘅生計無以為繼，於是就去咗做海盜。跟著再俾官府以盜賊嘅罪名收監，準備要問斬佢。 黃第二次入監嘅時候，識到一位囚友係江西嘅生意佬，兩人熟絡咗後就謀劃一齊越獄，仲秘密咁喺飯桶收埋咗利斧。

起義事蹟
明英宗正統十四年（1449年）三月八號，黃等人就同其他嘅囚犯，一齊由廣州監倉度出逃，同時間攻破咗軍器局而攞到大量嘅裝備在手，隨即就起事，後敵唔過啲官兵而搭船出海，官兵就出咗三條戰船跟著追擊。 到五月十三號黃等喺赤崗海口，成功伏擊咗追擊嘅官軍。
隨著起事嘅壯大啲民眾跟著響應埋，黃蕭養由六月開始帶著啲人去攻打各縣城。 到咗九月係集結咗成五百條船、幾萬嘅人馬，就跟著圍攻廣東省城廣州 ，擊殺埋鎮守嘅安鄉伯張安 。喺佔據咗五羊驛做行殿之後，就自稱順民天王 （或順天王  、 東陽王   ），年號東陽 ，仲授咗一百幾人官職 。 到第二年，朝廷就派咗右僉都御史楊信民 、都督同知董興帶軍去鎮壓，調集埋兩廣同江西嘅官軍一齊去打黃嘅部隊。喺圍城八個月後，10月嘅時候黃喺白鵝潭嘅戰鬥度中箭身亡。

後續
黃蕭養被官軍殺咗之後，起義軍亦有過萬人遭到咗屠殺。 不過剩低嘅起義軍，仲好頑強咁對抗官軍，一路堅持到成化年間。
黃華路

黃華路（粵拼：wong4 waa4 lou6）係中國廣東廣州嘅一般馬路，南北走向。南邊從東風東路開始，一直向北去到北較場路嗰頭。

概要
全長750米，闊9米，雙向2車道。

黃華寺
1644年，愛國詩僧函可大師喺廣州城外小北度嘅黃花塘度起咗個寺院，改咗名嗌「黃花寺」。後嚟函可因為用私史形式寫咗清兵係點衰法，結果俾清政府拉咗去京城度接受嚴刑，重差啲連命都冇埋。好彩係佢老鬥——洪承疇呢派有好多人睺實嗮，令到函可唔使死，就喺1648年拉咗去瀋陽嗰邊。而函可去咗中國北邊就冇再返過嚟廣州嘅黃花寺喇。雖然話黃花寺喺清朝冧咗，但係附近一帶重有黃花塘同黃華鄉喺度，由於以前「花」同「華」字相通，所以嗰陣嘅黃花寺就成日俾人嗌做「黃華寺」，而且重好㷫下。喺開咗條馬路之後，由於呢度之前有黃華寺嘅歷史，所以啲人就叫呢條路做「黃華路」。

血淚灑黃華
内文：血淚灑黃華碑
喺抗日戰爭啱啱開打無耐，廣州係國民政府軍同海外聯繫嘅一笪地，亦係中國從英美輸入抗戰物資嘅口岸，所以激親啲日本人，為咗唔想俾英美喺香港度傳啲抗戰物資入嚟中國大陸，佢哋就決定嚟搞掂廣州先。
1937年7月7號盧溝橋事件爆咗之後，華北嘅北平、太原，華東嘅上海、南京都入嗮打仗時期，連華南嘅廣州都捲入埋戰爭。喺1938年8月13號，日軍戰機殺到廣州。之後成個廣州就淪陷，喺跟住落嚟嘅14個月入面，日軍出咗900幾部戰機，炸死咗6000幾位廣州當地嘅居民，重整傷咗差唔多成8000人，整冧咗4000幾間房屋、差唔多成百部船都爛埋，轟炸嘅密度拍得住重慶嘅轟炸。但華北同華中喺度打緊仗，搞到日軍唔想而家搞掂埋華南地區，重有成個廣東都係英美法軍嘅勢力範圍，雖然話日軍好想搞掂埋華南嘅廣東，但係喺戰爭初期就唔想嚟搞搞震。
日軍喺1938年5月30號同1938年6月10號炸咗黃華塘村兩次，搞到成個村都變咗廢墟，死咗百幾位村民，而黃華塘就變咗「血水塘」。有唔少當地嘅村民估日軍係炸錯咗黃華塘村。因為當時喺黃華塘村冇幾遠有間黃華兵工廠（而家係廣州市委黨校）喺度，日軍想炸咗間兵工廠，但係炸錯咗黃華塘村度。重有人估係日軍想亂咁炸嚟殺死嗮啲平民嚟瓦解中國軍民嘅抵抗。喺1945年8月15號日軍投降之後，黃華村啲人組織咗追悼殉敵會嚟追悼啲死難者，重喺個村度起咗嚿寫住「血淚灑黃華」五個大字嘅石碑嚟唱衰啲日軍點衰法，同埋村民點解會死得咁慘。
家下呢嚿碑亦係廣州市級文物保護單位。

特色
呢條馬路兩邊主要係一啲廣東省政府部門嘅住宅同總部，附近重有間學校響度。
黃華麟

黃華麟（粵拼：wong4 waa4 leon4，Vernon Wong，1989年11月19號—），喺香港出世，係澳門足球運動員，而家澳門足球代表隊嘅成員。
中國香港足球總會 黃華麟
黃蓋

黃蓋（粵拼：wong4 goi3），字公覆，荊州零陵泉陵（家下湖南零陵北）人，係東漢末年孫權麾下將軍，孫家三代元勳。
黃蓋好後生就成就大功，加上自身好勇擅戰，佢所指揮嘅赤壁之戰，係中國史上著名嘅以少勝多戰役，亦直接決定三國時代魏蜀吳三國鼎立嘅局面。佢相貌堂堂，重深得主上孫策、孫權嘅禮遇器重。

屋企
仔黃柄：孫權稱帝嗰時，追論黃蓋嘅功，被賜關內侯。
黃菖蒲

黃菖蒲（粵拼：wong4 coeng1 pou4；學名：Iris pseudacorus）係鳶尾科鳶尾屬嘅一樖長年生嘅水生或濕生嘅宿根草木植物。佢喺水生花卉入面，算係比較出名嘅一樖嘢，因為佢成日啱畀人睇嘅花。

形態
呢樖嘢嘅花係黃色，而花嘅樣靚到好多金色蝴蝶飛咗嚟呢度噉。佢有好勁抽嘅適應環境能力，唔單止可以喺水池邊度搞露地栽培，甚至喺水度搞露水栽培，而且生長嘅效果都幾好吓。佢重可以分樖嚟種都得。
黃華麒

黃華麒，係香港親中派人士，前任無線電視翡翠台實況監製、香港電台廣播處長政府官員人物兼廣播界。

選舉經歷
喺2021年9月，佢成為香港特别行政區選舉委員會廣播界當然委員。
丙酸

丙酸（Propanoic acid），係羧酸嘅一種，性質係無色有刺激味有腐蝕性液體。
並木法子

並木法子，係日本嘅一個女藝人同埋配音員。
並母

並母（粵拼：bing6 mou5；中古漢語拼音：bengx）係中古漢語聲母，屬脣音嘅幫組，係全濁聲母。呢個聲母接韻母時，無開合口之分，同四個等都可以接。
其例字如下（中古漢語拼音採用古韻羅馬字）：

擬音
因爲大多數嘅漢語、域外方音、對音中，並母大多發/b/，所以學界一致同意將佢擬音爲/b/。但對於係咪送氣就有得拗，有啲話係送氣音[bʱ]，有啲話係唔送氣音[b]，有話平送仄唔送，有話無所謂。不過，佢喺送氣唔送氣方面，冇對立嘅音位。
註：過往學界曾用逆撇號「ʻ」代表送氣音，後來國際語音學學會已規範用「ʱ」作爲濁音送氣符號，上表亦依規範統一。

上古來源
大部分學者都認爲滂母字來自上古漢語嘅[b]輔音，呢個音喺上古音到中古音嘅演變好穩定。

反切上字
《廣韻》度，屬並母嘅反切上字有23個。
重唇：蒲步裴薄白傍部平皮便毗弼婢
輕唇：房防縛附符苻扶馮浮父

演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱奉母（fung6 mou5；中古漢語拼音：byungx）。

喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。
重脣音中，到現代粵語並母清化，平仄送氣狀況各片粵語唔同，喺廣府粵語，平聲讀送氣p [pʰ]，仄聲讀唔送氣b [p]。對聲調嘅影響係：並母字派入聲調中嘅陽聲調。少數陽上聲嘅並母字送氣，如抱讀pou5。
輕脣音中，佢喺三十六字母屬奉母，到現代粵音清化，變做f [f]，對聲調嘅影響係：奉母字派入聲調中嘅陽聲調。
切韻嘅並母變奉母有條演化式：b+i, y+a, o, u = v。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲v。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅p聲母來源自中古音嘅滂、並二母，b聲母來源自中古音嘅幫、並二母，f聲母來源自中古音嘅幫、滂、並、溪、曉五母。

喺吳語嘅演變
切韻嘅並母喺吳語中分兩種，重脣並母、輕脣奉母都繼續係古音狀態，並母對應嘅係吳拼係b [b]，奉母對應嘅吳拼係v [v]。

喺普通話嘅演變
切韻嘅並母喺普通話嘅演變同粵語一樣，重脣並母清化，送氣方面，平聲送氣，讀普拼p [pʰ]，仄聲唔送，讀普拼b [p]，輕脣奉母清化爲f。

喺日文嘅演變
喺日文，並母唔分輕重脣，喺吳音係ば行（[b]），喺漢音係は行（[h]／[ɸ]）。

喺韓文嘅演變
喺韓文，佢嘅聲母冇輕脣化，切韻嘅並母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如排讀배（bae），皮讀피（pi）。

喺越南文嘅演變
喺越南文，重脣並母繼續係古音形態b（[ɓ]），輕脣奉母清化爲ph（[f]），佢哋兩種喺聲調上都派入陽聲調。重紐四等字會轉t，如幣讀tệ。
丟番圖方程式

丟番圖方程式，又叫不定方程式，係指未知數只可以係整數嘅整數係數多項式方程式，即係話，每一條方程式都可以寫做，當中係未知數，全部都係整數。
丟番圖

亞歷山大港嘅丟番圖（希臘文：Διόφαντος ὁ Ἀλεξανδρεύς，生200至214年之間，卒284至296年之間，享年84歲）係一位數學家，寫咗一套叢書《算術》。
丟雙層語

丟雙層語、丟雙層語化（德文：Entdiglossierung）講緊一種語言學概念，講雙層語言現象嘅終止或者衰淡；原本兩種上下層語言冇繼續對應嘸同語域。
一種情況係兩層語言互相湆透形成地方-標準話連續體或者講泛言啲噉嘅滑捋過渡現象，喺兩種變體有關係好密切嘅情況下；另一種係其中一層語言着放棄，譬如喺啲移民羣體裏頭，啲一開頭肯使原籍語言、但幾代人後罕有人使並冇得到後生人喺種移民羣體裏頭嘅嚟傳承。另開仲有一種情況係兩種語域畀兩種語言種關係本身混合埋，變成多語現象，特點係兩種語言着自由平行噉使用喺嘸同語域、有語碼轉換、可能仲有歸融化（德文：Kreolisierung）。
両

両，有時都寫做两或兩，係唐貨幣與質量嘅單位。 分一般重量單位、金衡重量單位。

語源
両、两都係兩嘅異字。不過兩可以代表二，如寫兩兩，就難以分辨，故此寫成両多。而廣東話讀音有變調，做質量單位時讀loeng2唔讀loeng5，聽起來分別到意思。香港《度量衡條例》用兩做計量單位。

質量
一両係一斤嘅十六分一重，亦係十錢重。講幾重時，大清時開始英文通常寫成 tael 或者 leung。
原香港法例，1884年第廿二條，一両係11⁄3安士（oz. avoir）。家下香港法例定一両等於1⁄16斤（catty）或者十錢，即係37.79936375克。而両用響金銀身上，就叫金衡両（tael troy），係10金衡錢，不過換返十進制係37.429克，比両輕少少。

各地差異
因為東南亞各國曾經改革度量衡，以及受十進制衝擊，所以現時香港、中國大陸、日本、臺灣、星、馬、泰等地方嘅斤両係唔同咗。
最大分別係中國大陸響1959年發佈《國務院關於統一我國計量制度的命令》改咗市斤質量做50克，一斤只有10両，但中醫藥衡制仍用一斤16両。其他地方係沿用一斤16両。最好查清楚，用十進制單位比較。
中國大陸一市斤係500克（10市両）。
香港一斤係604.78982克（16両）。
星加坡、馬來西亞，一斤係604.8克（16両）。
日本一斤係600克（16両）。
臺灣一臺斤係600克（16両），市斤係500克（16両）。
並列題名

並列題名（英文：parallel title），喺圖書館學，係指唔係正題，但係同正題有同等地位嘅其他標題。例如如果份資料（例如書、雜誌或者報紙）同時有中文名同英文名，喺做編目嘅時候就要決定揀其中一個做正題，第二個就算並列題名；例如可能中文名算正題，咁英文名就會算係並列題名。又或者如果嗰份資料同時有英文、法文同德文名，就可能英文名算正題，咁法文名同德文名就算並列題名，等等。
編入機讀格式嗰陣，如果並列題名喺封面出現，會寫埋入著者敘述項。